
Varios celebridad riba nos isla e fin di siman aki, pa atende un bruid 

Entre nan e famoso boxdo, 
Floyd Mayweather 

Kende a bin cu su propio avioneta 


DEN e proximo dianan lo tin un 
bruid sumamente grandi riba nos 
isla di Aruba. Ta trata di un can- 
tante di un banda popular cu lo 
casa. 

P’e casamento aki tin varios invita- 
do e.o Floyd Mayweather, kende a 
yega Aruba ayera merdia. Nos por 
compronde cu algun di e otro ce- 
lebridadnan lo ta Brian Mcknight 
y diferente otro celebridad for di 
e mundo di musica y moda, kend- 
enan lo a yega ayera of den dia di 
awe. Mucho mas informacion, nos 
no por a haya di nan presencia, 
pero e ta sigur un enorme promo- 
cion pa Aruba. 

(foto 24ora.com) 

AHATA na Gobierno 

Mas gasto, ta hasi Aruba mas 
caro pa turista y residentenan 

"Nos no mester morde e man cu ta duna nos di come" 



GOBIERNO y Departamento di 
Impuesto a invita representantenan 
di sector priva pa repasa reforma di 
impuesto cu e task force di Gobier- 
no ta propone n’e momento aki. A 
duna oportunidad na gremionan cu 
ta representa sector priva, incluyen- 
do AHATA, pa duna comentario n’e 
propuesta pa di dos fase di Reforma 
Fiscal cu lo drenta na vigor 1 di jan- 
uari 2020. 

Aunke tin comprension p’e hecho cu 
Aruba ta den un situacion financiero 
cu ta rekeri decision dificil pa nos 
pais, 

AHATA TA EXPRESA PREOCU- 
PACION PA ALGUN HECHO: 

Ta importante pa mira un plan inte- 
gral enbes di varios impuesto un pa 
un, pa tin bista riba e efecto total cu 
lo tin riba nos comunidad. 

Tur impuesto nobo pa 1 di januari 
den e propuesta ta afecta e industria 
di turismo directamente cu aumento 
grandi den costonan sin ofrece nin- 
gun alivio. 

Ya tin percepcion serca turista cu 
Aruba ta caro, segun encuestanan. 
Kiermen nos ta pone nos pilar eco- 
nomico principal na peliger cu costo 
adicional di negoshi. Nos no mester 
morde e man cu ta duna nos di come. 


Cu costonan di negoshi mas halto lo 
tin menos inversion den producto, 
menos oportunidad pa empleo, y me- 
nos donacion directo na proyectonan 
cu ta beneficia comunidad. 

Durante e reunionnan, Aruba Hotel 
& Tourism Association a pidi Gobi- 
erno tambe pa: 

Duna un mihor bista riba e gastonan 
cu Gobierno ta bahando. 

Ora AHATA a menciona cu mester 
yega na presupuesto di 2020 por 
medio di corta gasto y no solamente 
hisa entrada, a sigura nos cu Gobi- 
erno ta trahando riba reduccion di 
gasto tambe. AHATA a sugeri pa 
duna sector priva y comunidad un 
claridad tocante tal reduccionnan di 
gasto. 

Pa ricibi mas contexto, por ehempel 
claridad riba cuanto entrada pa go- 
bierno cada impuesto nobo lo genera. 
Ademas a enfatisa cu ta importante 
pa sector priva, cu ta pone econo- 
mia lora, tin participacion real den 
e proceso y duna suficiente tempo 
pa analisa e sugerencianan y duna 
reaccion pa solucionnan cu por ben- 
eficia sector priva, Gobierno, y con- 
sumidor. 



Durante reunion di diaranzon ulti- 
mo, Gobierno a menciona cu ta in- 
tencion pa reforma tur e tarifanan 
cu turista ta paga den fase 4, den 
2021. Esey tambe t’e plan di fase cu 
a wordo menciona na fin di 2018. 
Sinembargo, despues di a mira e 3 
impuestonan nobo di Reforma Fiscal 
fase 2, AHATA a ricibi noticia cu un 
ley a yega Parlamento pa hisa tarifa 
cu turista ta paga pa cubri gastonan 
di Serlimar. 

Sin un bista riba un plan completo, 
nos por unicamente mira cu tin un 
cantidad di impuesto nobo cu ta cau- 
sa cu nos producto turistico ta bira 
hopi mas caro. Mientras cu tabatin 
hopi aumento di gasto caba den ul- 
timo 6 aña (tabel adhunto). 

Turismo ta nos pilar economico y tin 
competencia grandi den Caribe. Ta 
importante pa nos tene cuidao pa 
mantene un industria sostenibel pa 
interes general di Aruba. AHATA a 
aprecia e declaracion di Parlamen- 
tario Sr. Endy Croes recientemente 
cu turismo ta vulnerabel y nos mes- 
ter cuida loke nos tin. 

Mientras cu mester tin comprension 
pa e retonan di gobierno, mester tin 
comprension pa e retonan di e com- 
panianan cu ta brinda servicio na 
nos bishitantenan, y e necesidad di 
proteha tur e tata y mamanan local 
cu ta emplea den e sector di turismo. 

ATIA ta boga pa un Reforma Fiscal integral 

Sector priva kier repasa e leynan prome cu manda nan pa Parlamento aproba 



Departamento di Impuesto conhuntamente cu e task- 
force di impuesto di Gobierno a organisa un encuentro 
di dos dia cu sector priva pa presenta y haña reaccion y 
sugerencianan riba e propuesta cu nan lo kier presenta 
na Gobierno encuanto e Reforma Fiscal. 

ATIA tambe tabata presente durante e dos dianan. 
Desde momento cu Gobierno actual a sinta, ATIA a 
presenta un plan pa un Reforma Fiscal integral. 


Durante e sesion di diaranson, ATIA a enfatisa e impor- 
tancia di introduci un Reforma Fiscal integral p’asina 
por tin un bista global y corecto di tur e cambionan y ki 
efecto total nan tin riba varios aspecto, manera costo di 
haci negoshi, inversionnan, crecemento economico, etc. 


Algun di e preocupacionan cu ATIA a vocifera durante 
e encuentro aki t’e costonan halto pa haci negoshi na 
Aruba y e falta di cumplimento di debernan fiscal, cual 
ta crea un competencia inhusto p’esnan cu si ta cumpli 
cu pago di nan impuestonan, un asina yama “unlevel 
playing field”. 

Den su presentacion, ATIA a pidi Gobierno pa laga sec- 
tor priva haña e leynan pa repasa prome cu nan yega 
Parlamento, p’asina por haci un evaluacion profundo 
di loke cada cambio lo ensera y ki efecto nan lo por tin, 
cual a keda confirma pa Minister President. 


Departamento di Impuesto a presenta un propuesta ca- 
minda algun elemento lo wordo introduci dia 1 di januari 
2020 y algun cu lo wordo introduci den un siguiente fase. 


Lamentablemente, mester a constata cu e cambionan 
cu lo wordo introduci na januari 2020, ta solamente 
cambionan cu lo hisa e costonan di haci negoshi. 

E cambionan fiscal cu lo mester trece un poco alivio pa 
comercio y comunidad, posiblemente lo wordo introduci 
den un siguiente fase. 

ATIA ta aprecia cu e sesionnan aki a wordo organisa y 
a duna sector priva un oportunidad pa comparti pensa- 
mento riba e cambionan fiscal. Sinembargo, ta lamen- 
ta cu esaki a tuma lugar asina lat den e proceso, cu 
consecuencia, cu no ta keda e opcion di considera otro 
alternativanan. Ademas, ATIA lo a prefera di wak un 
plan integral caminda no ta solamente reforma e im- 
puestonan indirecto, pero simultaneamente ta baha e 
impuestonan directo, asina creando un balanse den e 
peso cu ta wordo poni riba comercio y comunidad di 
Aruba. 

Mester tene na cuenta tambe cu mester duna economia 
tambe e espacio pa crece y crea un ambiente atractivo 
pa inversionnan, crecemento di companianan local of 
estableci localmente y entrepreneurship. 

Nos tur ta compronde cu mester hisa entrada di Aruba 
pa por paga e debenan di pais, pero un otro manera 
pa aumenta entrada di Gobierno ta por medio di hisa 
cumplimento di e debernan fiscal, atrae inversionnan 
nobo y baha gastonan den e aparato gubernamental. 

Di e manera aki, cada ken ta contribui na un manera 
husto na bienestar di e pais. 

Aunke Minister di Finanza y Economia, Xiomara Ruiz 
Maduro a duna di conoce cu ta trahando riba e gas- 
tonan di Gobierno y cu te awor a logra corta hopi den 
e gastonan aki, no a duna claridad riba e pasonan con- 
creto ni riba e suma cu a logra corta te cu awor. Lo ta 
bon pa por haña un bista riba esaki. 

Minister President, Evelyn Wever Croes a sera e en- 
cuentro bisando cu Gobierno y Departamento di Im- 
puesto lo repasa tur e preocupacion, sugerencia y pre- 
guntanan cu a bin dilanti durante e sesionnan y lo 
invita sector priva un biaha mas pa sinta hunto y de- 
libera riba posibel ahustenan n’e propuesta presenta 
diahuebs. 

Hoben di apenas 1 7 aña di Semeleerstraat 

Luchando pa su bida, despues di a 
wordo tira na diferente parti di su curpa 



UN biaha mas ta confirma cu tin demasiado arma di 
candela na Aruba, pero nunca por scucha cu autoridad 
a haci un entrada hudicial y a confisca un cargamento 
di arma di candela, nan mester tey pero unda? Esey ta 
keda e pregunta. 

Awendia cualke mucha por ta den poder di un arma di 
candela, un rato prome cu e tiramento aki, Polis a de- 
tene un hoben cu un arma di candela ni un ora despues, 
Pelea ta caba den tiramento na un cas den Semeleer- 
straat caminda un mucha di 17 aña a keda seriamente 
herida. 

Diabierna den careda di 12’or y mey di madruga, Polis ta 
wordo notifica di un caso di tiramento na un adres den 
Semeleerstraat y cu probablemente un homber a wordo 
tira y a keda herida, tambe nan por a compronde cu e 
victima cu urgencia a wordo hiba hospital. 

Na yegada enberdad Polisnan a bin topa cu e hulsnan, 
tambe nan a pone Departamento di Recherche na altura 
y Polis Tecnico. N’e sitio Recherchenan a cuminsa cu 
nan investigacion pa por saca afo kico exactamente lo 
por a pasa. 

Loke t’e situacion di e victima por a compronde cu e lo 
a haya tiro diferente parti di su curpa . Dokter a opera 
e victima cu urgencia y awor e victima ta den cuido in- 
tensivo. 

Departamento di Recherche ta investigando e caso. Te 
ainda no tin nuin detencion. 

Segun nos a compronde tabatin un pelea n’e dicho adres 
anto e victima cu ta un hoben di 17 aña lo a bay paden 
pa co’i un cuchiu y manera cu el a sali bek pafo, el a 
wordo tira varios biaha. 

Mesora esnan cu tabata presente n’e cas a transporte pa 
hospital. 

E victima di apenas 17 aña, aparentemente a ricibi un 
tiro den e area di su heup y e bala aki lo a bay ‘riba y a 
bora un organo vital, despues cu el a wordo opera den or- 
anan di madruga, e victima a keda interna den intensive 
care y su situacion ta hopi critico. 

Cuerpo Policial ta haci un apelacion na pueblo un biaha 
mas p’esun cu sa algo of a wak algo yama tiplijn di polis 
11141. Bo anonimidad ta garantisa. 

DURANTE dos dia e siman aki gremionan y 
Minister President Evelyn Wever-Croes y Minis- 
ter di Finansa Xiomara Ruiz-Maduro a reuni to- 
cante Reforma Fiscal. A trata un cantidad grandi 
di tema cu mester wordo reforma den nos sistema 
di impuesto, mirando cu e ultimo reforma ta data 
di aña 2007, 12 aña pasa. 

Tanto di parti di Gobierno como di parti di gremi- 
onan, a trece proposicionnan. P.e. Gobierno a pa- 
pia di un aumento di accijns riba refresco, gremi- 
onan a pidi aumento di accijns riba sucu y ketchup 
tambe. 

A duna espacio pa tur hende trece nan puntonan 
padilanti y na final a keda palabra cu lo bolbe hun- 
to pa sigui delibera. Pues ningun decision a wordo 
tuma tocante Sugar Tax ni nungun otro impuesto. 
Mester bisa cu e gremionan presente a keda sat- 
ifecho y agradesido p’e invitacion di por a participa 
pa prome biaha na un sesion asina importante. 

Gobierno ta lamenta cu oponentenan kier crea 
panico y caos, simplemente pa miedo pa cosnan 
cana manera mester ta den nos pais. Pasobra nan 
nunca a organisa un encuentro asina, nan no kier 
p’e encuentro ta exitoso. 

Sinembargo mester conclui cu e encuentro tabata 
sumamente exitoso cu debatenan profesional y na 
nivel. Minister President y Minister di Finansa a 
demostra curashi y transparencia. 



Aruba Airport Authority N.V., 
company that manages and operates 
Aeropuerto Internacional Reina Beatrix 
is looking for an 

I Airport Sweeper 

More information is available on 
www.airportaruba.com, 

facebook.com/ArubaAirport and/or contact us at 
m.krozendijk@airportaruba.com 

ifjTeropuerto Internacional 

Reina Beatrix in co-operation with Schiphol International B.V 

Prome Minister Evelyn Wever-Croes a duna di conoce cu Hulanda y Aruba a yega na acuerdo: 

Hulanda ta yuda Aruba cu 10.9 miyon florin pa crisis Yenezolano 


NA luna di mei cu a pasa, Hulanda a indica 
cu e ta dispuesto pa yuda Aruba y Corsou 
pa atende cu e crisis di Venezuela cu 23.8 
miyon Euro cu ta alrededor di 55 miyon 
florin. 

Un gran parti di e 55 miyon florin Hulanda 
lo uza p’e mes yuda nos, y p’e otro parti 
Aruba y Corsou mester a entrega nan lista 
di plan y proyectonan. 

Prome Minister Evelyn Wever-Croes 
ayera mianta 9or ora di Aruba a anuncia 
cu a yega asina leu cu Hulanda y Aruba a 
yega na acuerdo cu Hulanda lo duna e 10.9 
miyon florin pa yuda Gobierno di Aruba 
pa enfrenta e crisis Venezuela. N’e mesun 
momento, e anuncio aki a wordo haci na 
Hulanda tambe. 



Tambe cu parti di e placa aki lo amplia e capacidad di detencion na 
unda esnan ilegal por keda, mientras nan ta warda e fecha cu nan 
worde manda bek nan pais. Esaki den e tempo aki ta hopi impor- 
tante y necesario mirando e fluho di ilegalidad na Aruba a aumen- 
ta. Ampliacion di e capacidad di detencion lo trece mas trankilidad. 


E 10.9 miyon florin aki ta bay pa fortifica 
Aruba como pais, den haci Aruba mas sigur 
p’asina atende cu e crisis mihor posibel. E 
ta pa yuda Aruba pa controla nos fronter- 
anan mihor p’asina nos percura pa domina 
e crisis cu nos tin internamente. 

Control riba lama y tera lo bira mas estric- 
to p’asina evita importacion ilegal di sub- 
stancianan, arma como tambe di persona. 

E tema di mensenhandel y mensensmok- 
kel (traficacion humano) ta un problema 
serio cu ta tumando lugar demasiado hopi 
den nos region. P’esaki lo inverti den am- 
pliacion di Kustwacht, pa patruya nos 
awanan y asina evita importacion ilegal, y 
transporte ilegal di hende. 



Parti di e fondo aki lo worde uza tambe pa enseñansa temporal, pa 
muchanan cu ta bin for di Venezuela cu no por drenta nos scolnan, 
pa garantisa cu nan ta haya educacion durante e tempo cu nan ta 
na Aruba. Asina evita cu nan ta bira un peso pa comunidad y evita 
mas problema social. 

Ta bon pa remarca si, cu e placa aki lo no ta disponibel pa crea vivi- 
enda of cubri otro gastonan di personanan cu ta bin haci peticion 
di asilo. 

Tampoco e placa por wordo uza pa cubri gastonan di operacion di 
Gobierno. E placa aki ta bay pa fortifica Aruba como pais, den haci 
Aruba mas fuerte y mas sigur, y asina por atende cu e crisis mihor 
posibel. 

“Mi ta hopi satisfecho cu nos a yega n’e punto unda cu Aruba por 
haya e fondo aki. Hopi ta esnan den departamentonan di Gobierno 
cu a traha hopi duro pa awe nos a yega asina leu y mi ta gradici 
nan. Apesar cu esaki no ta tur loke nos tin mester pa atende cu e 
crisis, nos ta gradici Hulanda p’e fondo aki, pasobra e ta sigur un 
bunita gesto di parti di Hulanda. 

E 10.9 miyon florin aki ta hopi necesario. Combina cu e helicop- 
ter, cu e radar cu pronto lo bin, Gabinete Wever-Croes lo percura 
pa haci Aruba mas sigur den tur circumstancia, cu of sin crisis di 
Venezuela. Nos compromiso ta un Aruba mas sigur pa cada ciu- 
dadano”, Prome Minister Evelyn Wever-Croes a duna di conoce. 

Ryçond Santos Dos Nascimento: 

Bcm recorda y balora 
lidernan Caribense 



NA comienzo di su discurso, profesor y experto constitucional 
Ryçond Santos Dos Nascimento a tuma oportunidad pa reconoce y 
gradici lidernan politico Caribense “cu ta hibando e lucha 
pa mehora nos comunidadnan a base di principionan Cristian 
Democrata y di un manera no colonial.” 

Na ocasión di e fecha natal di llder di partido AVP, Mike Eman, 
Santos Dos Nascimento a expresa su palabra di pabien, compar- 
tiendo su experiencia di traha cu e lider polltico y ex Prome Minis- 
ter di Aruba. 

“Mi tin e previlegio di conoce Mike un tiki mas di cerca e ultimo 
añanan aki; laga mi bisabo cu e tin su curazon n’e lugar corecto. 
Esaki ta un persona cu ta lanta mainta ta pensa riba su pueblo y 
ta bay drumi anochi ta pensa riba su pueblo; e ta dedica cada mo- 
mento di su dia na su pueblo. E ta algo asina inspirativo un ehem- 
pel pa nos tur.” 

Tambien a expresa su gradicimento na Maria Liberia Peters pa su 
presencia y palabranan e mainta diadomingo ultimo na Renais- 
sance Conference Center na ocasión di e encuentro cu boluntari- 
onan organisa pa partido AVP. 

Otro gran figura politico cu e doctorandus den derecho constitucio- 
nal kier a reconoce ta Henny Eman, indicando cu hopi no ta realisa 
tur loke e ex politico a logra den apenas un par di aña. 



“E1 a logra transforma e economia indus- 
trial di Aruba den apenas un par di aña pa 
uno di servicio turistico.” 

Algo hopi importante pa logra esey tabata 
Henny Eman su enfoke riba educación. 
“Den un economia industrial bo tin cierto 
experticio cu bo no tin den un industria 
turistico, y el a 

percura pa bin cu Enseñansa pa Empleo, 
el a percura pa bin cu Universidad di Aru- 
ba; el a percura pa bin cu diferente inicia- 
tiva pa traha capacidad p’e siguiente gen- 
eración,” Ryçond Santos Dos Nascimento a 
duna di conoce. 



STATEN VAN ARUBA 


OPENBARE VERGADERING OP9SEPTEMBER 2019OM 
KtOOUUR V.M. IN DE VERGADERZAAL VAN DE STATEN VANARUBA 


TE BEHANDELEN ONDERWERP 

Agenda: 

1. Het opmaken van een voordracht voor het Voorzitter- en 
Ondervoorzitterschap der Staten van Aruba voor het Zittingsjaar 
2019-2020. 

2. Sluiting van het Zittingsjaar 2018-2019. 


De Griffier, 
mr.drs. Herman Ch. J. Hek 

Minister di Enseñansa sr. Rudy Lampe pa 
medio di un conferencia di prensa na MFA 
Sta Cruz, a desmenti e noticia cu cierto me- 
dio di prensa a propaga encuanto ceramen- 
to di Middag Mavo. Esaki, Minister Lampe 
a enfatisa ta incorecto cu a sali den medio 
di comunicacion na unda ta bisa cu Minis- 
ter di Eseñansa a cera Middag MAVO. 


Ken ta gaña ken 

Mientras cu Minister Rudy Lampe 
ta desmenti noticia encuanto 
ceramento di Middag MAVO 

Docente y alumnonan ta confirma di t'asina 

“E noticia aki ta incorecto ya cu Middag MAVO ta continua. 

E plannan tabata di habri 2 Middag MAVO, un na San Nicolas y 
un na Oranjestad pero pa motibo cu e inscripcion p’esun na Oran- 
jestad tabata asina abou, a dicidi di mantene un so e ora cual t’esun 
di San Nicolas”, Minister Lampe a duna di conoce. 


Minister Lampe ta enfatisa riba e compromiso cu Gobierno tin cu 
nos hubentud y ta trahando duro pa keda cla p’asina por cuminsa 
cu Middag MAVO cu ta considera un “tweede kans” (segundo opor- 
tunidad) p’esnan cu a drop out di e sistema regular. 

Minister Lampe tambe a confirma cu e lesrooster p’e 4de klasnan 
ta cla caba y lo start awor na september. 

Pa loke ta trata e 2de y 3de klasnan lo bay cuminsa cu un sistema 
mas eficiente ya cu ta trata di alumnonan cu a keda sinta ya 2 
biaha caba na MAVO y dor di edad halto no por a continua cu e 
lesnan den dia. P’e motibo aki a introduci un sistema nobo mas 
personalisa p’asina evita e mesun porciento halto di drop out spe- 
rando cu di e manera aki e alumnonan por logra haña nan diploma 
di MAVO p’asina por sigui cu nan estudio. 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Minister Lampe ta desmenti e noticia aki cu a wordo saca y ta pidi 
cada mayor y alumno pa prepara nan mes pa cuminsa cu e lesnan 
dialuna dia 9 di september. Gabinete Wever-Croes ta comprometi 
pa cu nos hobennan pa yuda nan realisa nan soñonan por medio 
di e sistema nobo di Middag MAVO cu ta uno digitalisa y mas per- 
sonal p’asina alumnonan por traha riba nan mesun ritmo. 
Gobierno di Aruba ta desea e alumnonan di Middag MAVO tur 
clase di exito pa cu e aña escolar aki sperando di por entrega cada 
uno nan diploma p’asina por realisa nan soño pa un mihor futuro. 

BRUHA 

Conclusion cu nos ta saca di tur e declaracionnan haci ta cu Minis- 
ter Rudy Lampe ta papia bruha y asina confundi tur hende. Pesey 
ta bon pa den futuro, evita di papia, pero pone tur cos riba papel 
p’esnan concerni. 

Hecho ta cu lo sera klasnan 2 y 3, den dia, pero lo crea un sistema 
nobo pa nan. Ey t’e confusion causa, unda e propio alumnonan no 
a compronde net nada. Esaki ta consecuencia di creacion di fake- 
news of ta pa malo Rudy Lampe ta haci esaki, pa despues bin di- 
lanti como e gran salbador. 

Lider di fraccion di AVP, Marlon Sneek 

Avondleergang cu posibilidad 
di no cuminsa pa locura di 
M inister Rudy Lampe 


Lider di fraccion di AVP, sr. Marlon Sneek 
a declara cu pa algun tempo caba a nota e 
rumbo cu enseñansa ta bayendo y cu frac- 
cion di AVP a señala esakinan caminda 
prome cu reces di Parlamento, a solicita na 
mas cu 4 ocasion un reunion cu Minister di 
Enseñasa, Armando Rudy Lampe. 

Sr. Marlon Sneek a sigui mustra cu lamen- 
tablemento Presidente di Parlamento, Ady 
Thijsen no a yama e reunion aki y awe por 
mira cu constantemente ta sigui haya prob- 
lema pa loke ta enseñansa. 

“Por a mira cu siman pasa muchanan cu 
mester a cuminsa e ‘avondleergang’ no por 
a cuminsa ya cu tabatin discusion riba e for- 
ma con Minister kier bay trata cu e salario di 
e maestronan y nos por a mira e maestronan 
para pafo y nos a anticipa e problema aki. 
Nos a papia y a señala e problema aki ya cu 
Minister no por kere cu e ta bay trata un 
maestro di scol manera un trahador di un 
‘uitzendbureau.’ 

Pesey den pasado durante di e prome Gabi- 
nete Mike Eman, nos a cambia leynan lab- 
oral p’asina garantisa seguridad di trabou pa 
un hende, hasta ora e ta traha c’un ‘uitzend- 
bureau’ caminda den pasado nan no tabata 
paga e trahadornan aki ora nan bira malo, e 
ley a wordo cambia y no por papia mas di no 
work, no pay. 

Awe nos ta mira maestronan di scol, hende- 
nan cu a inverti hopi tempo y placa pa paga 
nan estudio te cu nan a caba, ta wordo trata 
manera trahadornan di tercer grado y awe 
kier duna un maestro di scol un contract di 
‘no work, no pay.’ 

Pues despues c’un maestro traha lunanan 
largo, cansa curpa y hasta kisas haya un 
burn-out, haya stress dor di mesun trabou 
y bo no por presenta na trabou, awor ta re- 
sulta cu Minister a dicidi cu esun cu no bin 
trabou, lo no wordo paga su salario. 

Un locura di otro mundo ya cu pa añanan 
largo, den e caso aki ora cu un maestro bay 
traha pa OAA, cu ta un otro stichting, pues 
e maestro firma contract c’un otro sticht- 
ing, automaticamente e stichting aki mester 
duna e maestro e condicionnan di trabou cu 
esaki ta rekeri cune. 


Nos ta lamenta c’un biaha mas por mira cu 
Minister Rudy Lampe ta keda insisti pa wak 
den spiel, papia di pasado, cu awor ta ehecu- 
ta e ta ehecuta plannan di AVP y argumen- 
tonan ridiculo asina. Tur hende por corda 
e shownan cu tabatin caminda supuesta- 
mente Minister Lampe a insisti cu durante 
cambio di Gobierno, no tabatin overdracht 
di e Ministerio di Educacion, insistiendo e.o. 
cu Ministernan di AVP a bay cu computer, 
bay cu tur cos y no a laga nada atras. 

Awor di repente tin documento y cu e ta 
bay ehecuta decisionnan di 2016, tres aña 
despues cu e Minister cu tabatin e encargo 
no a ehecuta, pero nan sin ta bay ehecuta 
un supuesto advies cu e Minister anterior a 
haya. 

Ta di lamenta cu cada bes Minister Armando 
Rudy Lampe no por asumi e responsabilidad 
di bisa cu su persona a tuma e decision aki, 
cu e ta kere den dje y ta para p’e decision cu e 
tuma y Lampe ta keda insisti pa sconde tras 
di otro hende, pa decisionnan malo cu e ta 
tuma. 

Mescos nos a mira den NDC ora cu el a bisa 
cu NDC ta bay cay bou di Minister Presiden- 
te, cu Trai’Merdia ta bay cay bou di Minis- 
ter Glenbert Croes y si e sigui asina un bes e 
ta keda sunu y e por keda su cas drumi mes 
pasobra e no tin niun autoridad den ense- 
ñansa. 

Di 100 decision cu el a tuma, 110 tabatin 
problema y nos ta lamenta cu nos mester 
bisa cu ora fraccion di AVP a pidi un reunion 
publico, meramente pa atende cu e prob- 
lematicanan aki, ya cu e maestronan aki ta 
yega tur dia cerca nos, entre otro carta cu 
Minister a manda p’e trahadornan, fraccion 
di AVP tambe a haya esaki, firma pa Rudy 
Lampe. 

E kehonan di maestronan aki ta yega tur dia 
cerca nos y pesey nos a pidi un reunion ya 
cu e hendenan aki kier un claridad di kico ta 
bay pasa di nan trabou, kico ta bay para cu 
nan futuro. 



Awe nos ta mira c’un biaha mas tin prob- 
lema den enseñansa y supuestamente dia 9 
scol ta cuminsa, pero ainda no tin claridad 
kico a bay pasa cu e maestronan aki cu nan 
contract y nos ta mira si nan no bay haya nan 
contract manera cu pa 30 aña largo ta hay- 
ando esaki, Minister Lampe a yega cambia 
cos, sin tene cuenta cu nada y mi ta kere cu 
a bay tin problema y posiblemente e scol lo 
no bay habri dialuna awor y nos ta lamenta 
e cos aki, pasobra cada bes di nobo, Minis- 
ter Lampe ta insisti pa corta den enseñansa 
y esey ta di lamenta, ya cu bou di ocho aña 
di gobernacion di AVP, presupuesto di ense- 
ñansa a conoce un crecemento di 80 miyon 
florin. 

Presupuesto di enseñansa na 2017 a keda 
na 20% di e presupuesto total di e pais y 
awe por mira cu e Gobierno actual ta busca 
un manera pa corta den esaki y esey ta di 
lamenta ya cu enseñansa t’e futuro di cual- 
kier pais. 

Ta imposibel cu ta bay corta y sigur no 
den ‘avondleergang’, pasobra meramente 
avondleergang ta pa muchanan cu pa un of 
otro motibo cu no a caba e trayectoria regu- 
lar, ta bay busca un di dos oportunidad, sea 
como coolmonteur, automonteur, carpin- 
teria y awe hasta den e grupo ey Minister 
Lampe kier corta. 

Ta un cos serio y ta di lamenta cu ora nos ta 
pidi un reunion publico cu Minister Lampe 
pa nos atende cune riba cada un di e pun- 
tonan menciona, caminda por bisa e Minis- 
ter den cual direccion nos ta kere cu e tin 
cu bay, opositornan ta hunga wega politico, 
pidiendo un bijeenkomst y Presidente no ta 
yama e reunion y esey pa nos ta condena- 
bel,” lider di fraccion di AVP, Marlon Sneek 
a declara. 

DNM ta pidi cooperacion di 
comunidad pa conhuntamente 
monitoria y proteha e Shoconan 



AWE ta 1 aña cu Directie Natuur en Milieu (DNM) a 
haci un yamada na publico pa yuda cu registracion di 
nos Shoconan. E cooperacion tabata positivo di cual a 
logra haya 60 registracion y asina DNM por a localisa 
mayoria neishi pa nan haya mas proteccion. 

Despues di nos yamada publico, DNM a tag mayoria 
di e neishinan y asina a bira posibel cu nos por a mon- 
itorea sporadicamente e neishinan cu a localisa. Den 
transcurso di aña por bisa cu a constata parehanan cu 
yiu. 

Di e meldingnan di cual e neishi tabata na peliger a 
atende cu tur. DNM na varios ocasion mester a duna 
conseho na habitantenan cercano, cu tabata disponibel 
pa yuda y coopera cu nan tereno, pa pone seronan di 
santo p’e Shoco tin mas opcion unda e por traha hol. 

DNM ta compronde cu hopi hende ta prefera rosa tere- 
no ora di traha cas, pero mester tene cuenta cu e Shoco 
y nan neishi cu ta proteha pa ley. 



Pa ley ta prohibi pa destrui un neishi di Shoco y si con- 
stata cu a comete e acto di vandalismo, esun cu a haci’e 
tin cu para responsabel pa su actonan y carga cu con- 
secuencia. 

DNM y otro instancianan a pone aviso na algun locali- 
dad p’asina hende ta consciente di nan actonan den e 
area y pa eherce cautela. Pues tene cuenta cu por tin 
neishi den e areanan aki. Tambe den areanan di con- 
struccion prome cu coi santo, cana rond di e serito di 
santo pa wak si tin hol di Shoco. 

DNM ta para firme tras di e proteccion di Shoco y por 
haci esey solamente cu sosten di e comunidad henter. 
Por sigui meld neishi di Shoco via telefon 584-1199 
puntra pa Yesenia (Yessy) Farro Arends of Yahaira 
Jansen Geerman. 

Tambe por meld esaki via e plataforma Infraruba.com 
riba e tab medio ambiente/naturalesa y yena e formu- 
lario. 

(Foto: DNM) 

Accident entre auto y un bromer, 

Chauffeur di e auto no a mira 
bromer ta bin y a lora su dilanti, 
e motocidista a keda herida 








DIABIERNA pa mas o menos 12’or y 15 di merdia, 
Polis y ambulance a wordo notifica di un accidente se- 
rio entre un bromer y auto, riba e caminda prinicipal 
di Hooiberg. 

Mesora varios unidad di Polis a wordo manda na al- 
tura di Hooiberg Store, caminda e accidente a caba di 
tuma lugar. 

Na yegada nan a topa cu e motoclista benta riba ca- 
minda, cu corta serio na su brasa y tambe posibel frac- 
tura n’e mesun brasa. 

N’e sitio nan a bin compronde cu loke a sosode taba- 
ta cu e bromer tabata bayendo direccion Cumana y ta 
haye confronta cu un señora tras di stuur di un Toyota 
Yaris cu a bira su dilanti. E señora a bira na su man 
robes sin duna e bromer preferencia. 

E bromer a dal den banda drechi di e auto, n’e parti 
patras. Durante e impacto, un brasa di e motociclista a 
pasa dor di e glas patras, heridando su mes seriamente. 
Algun minuut despues cu Polis a yega n’e sitio a 
presenta dos ambulance. E paramediconan a haya e 
homber na tino y por a comunica cune. Despues cu nan 
a stabilisa e motociclista, nan a transporte pa Hospital. 

Team di Atraco a haci un entrada hudicial 

Na Hooiberg pa 
detene 2 sospechoso 
di atraco na Casibari 


TIN dos detencion a keda haci, relacio- 
na cu investigacion riba un atraco cu a 
tuma lugar algun siman pasa. E deten- 
cion tabata diabierna den careda di 4or 
di madruga. 

Atraco Team a haci un entrada hudi- 
cial na un cas na Hooiberg y a detene 
e homber Arubiano E. St. J. di 21 aña, 
kende ta conoci di Polis y e mucha muher 
Arubiano, N.P.W. di 18 aña. 

Esaki ta relaciona cu un atraco cu a tuma 
lugar banda di Casibari Rock Formation 
dia 31 juli 2019. 

Teniendo na cuenta cu tabata un atraco 
arma a haci uso di Team di Aresto pa 
detene e sospechosonan. 

Tambe a confisca un Suzuki Jeep blanco 
cu a wordo usa pa comete e atraco. 

Un peticion na pueblo cu por sa algo of 
a wak algo pa yama e tiplijn di Polis cu 
ta 11141. Tur informacion ta importante 
pa kita criminalnan for di caminda. 


Sospechosonan di maltrato di un 
adicto ambulante poni den libertad 

Huez-Comisario a dicidi ayera pa pone e 4 mucha homber- 
nan cu a keda deteni dia 4 di september ultimo relaciona 
cu un incidente caminda un persona a wordo maltrata, den 
libertad. 

Un rato prome Fiscal di Husticia a dicidi pa alarga detencion 
di e sospechosonan. 

Huez-Comisario a considera cu tin suficiente sospecho contra 
e dos mucha hombernan cu lo a maltrata e homber, kende ta 
un adicto ambulante. 

Sinembargo, ta trata di sospechosonan hopi hoben cu ainda 
ta bay scol, cu ademas a coopera completamente cu interoga- 
cionnan na Polis. 

Tumando na cuenta e derechonan di mucha y tambe e cir- 
cunstancianan bao di cual e mucha hombernan aki lo mester 
a keda deteni, Huez-Comisario a dicidi pa laga nan bay. 

Pa loke t’e otro dos mucha hombernan cu ta wordo sospecha 
di filma e maltrato, Huez-Comisario a haya cu tin insufici- 
ente prueba pa complicidad den maltrato di e persona. 

Minister Joselin Croes 
a revni cv e ekipo 
energetico di Artisa 




VARIEDAD den e reunion y encuentronan a duna un toke special 
durante e bishita di trabou di Minister Plenipotenciario pa Aruba na 
Washington DC, Joselin Croes. Entre otro Minister Plenipotenciario Jo- 
selin Croes a reuni cu Gobernador, Prome Minister, Conseho di Minis- 
ter, Consul Mericano na Corsou, ATA, FUTURA, y cu ARTISA. 

E reunion cu e ekipo energetico di ARTISA, Minister Plenipotenciario Jo- 
selin Croes a haya e privilegio pa haci e Mural Tour. ARTISA a duna un 
presentacion di nan plannan pa 2020. Minister Plenipotenciario Croes a 
keda hopi impresiona di e logronan grandi desde cu nan a cuminsa 4 aña 
pasa te cu awe. 

E ekipo di ARTISA a pidi Minister Plenipotenciario Joselin Croes ayudo 
cu ‘Capacity Building’ di nan ekipo, pa crea partnerships cu gruponan 
na Merca cu ta haciendo mesun cos, entre otro proyectonan pa hubentud 
den arte, teatro, fotografia y moda. 

Minister Joselin Croes ta desea ARTISA hopi exito cu nan Hooiberg Mo- 
saic Project como tambe cu nan Youth Art y Nature and Faces Project. 
Cada uno di nan ta proyectonan bunita cu ta yuda nos artistanan local 
crece. 



De Minister van J ustitie, Veiligheid en Migratie is voornemens in hetopenbaar aan te 
besteden het door het Land Aruba te financieren project: 

“Vernieuwing dakbedekking & nieuwe omheining t.b.v. de Politie 
Opleidingsinstituutte San Nicolas". 

Volgens bestek: DOW nr. 12, dj. 2019. 

Korte omschrijving van hetwerk: 

1. Renovatie van de bestaande dak (t.p.v. de binnen gangen), 

2. Nieuwe terreinomheining. 

Uitvoeringstermijn: 30 werkbare dagen na datum van aanvang, excl. bestellingstijd. 

Het bestek is vanaf09 september 2019 verkrijgbaar bij D0W tegen betaling van 

Afl. 250,00. 

De betaling te voldoen bij de kassier van de DienstOpenbare Werken (D0W). 

De openbare bescheiden liggen ter inzage vanaf 09 september 2019 te D0W bij het 
Secretariaatvan de Directie. 

Inlichtingen worden verstrekt op 11 september 2019 om 10.00 vm. te D0W. 

De Nota van Inlichtingen wordt vastgesteld op 13 september 2019. 

De openbare aanbesteding vindt plaats op 25 september 2019 om 11.00 vm. op 
het kantoor van 

de Directeur DienstOpenbare Werken. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register van de Kamer van Koophandel; 

2. Bereidheidverklaring tot het instellen van een bankgarantie of borg; 

3. De staatvan eenheidsprijzen voor verrekening van meer- en minder- 
werken; 

4. Een lijstvan in te schakelen onderaannemers; 

5. Overige vereisten zijn opgenomen in het bestek. 

Inschrijving dientte geschieden op het bij het bestek 
gevoegde en gewaarmerkte inschrijvingsformulier. 

Chines busca internacionalmente, 
pa labamento di placa deteni na Aruba 


DIAHUEBS den oranan di anochi autoridad 
na Aeropuerto a detene un persona busca inter- 
nacionalmente pa Interpol. Ta trata di un figu- 
ra grandi den crimen organisa di labamento di 
placa. 

E Chines aki tabata wordo busca rond mundo 
y autoridad atento na Aruba a logra pone man 
riba dje. E persona aki tabatin dos maleta den 
su poder. 

Pa mas o menos di ll’or y 25 di anochi, patruya 
di Noord a yega na Warda di Shaba cu e ca- 
bayero aki. 

Tur cos ta mustra cu e Chines cu tabata wordo 
busca internacionalmente tin famia of amistad 
na Aruba tambe, pasobra despues di un rato 
cu Polis a trece na Warda di Shaba, un famia 
Chines a trece cuminda pe, pero autoridad a ne- 
nga esaki rotundamente y a manda nan bek cu 
e cuminda. 

Labamento di placa ta un crimen cu ta pisa hopi, 
pero hopi biaha dificil pa prueba, mas sigur in- 
ternacionalmente lo mester tabatin suficiente 
prueba pa detene e homber Chines aki. 

Mirando e maletanan tur cos tabata mustra 
claramente cu e homber aki lo a yega riba un 
buelo, den oranan di diahuebs anochi. 

E detencion aki a bin di parti Interpol y Afpak 
Team. No ta conoci si den e maletanan aki auto- 
ridad lo por a haya un suma grandi di placa. 

E maletanan tabata hopi pisa cu e agentenan 
policial mester a haci basta esfuerso pa hiba nan 
den Warda di Polis. 

E caso ta hermeticamente cera y ta bou inves- 
tigacion. Manera nos haya mas informacion di 
autoridad local referente e detencion di e Chines 
aki nos lo informa pueblo. 

Labamento di placa sigur ta algo grandi y no ta 
descarta e posibilidad cu lo por cay mas deten- 
cion. 

DOW a cuminsa investigacion di su empleado pa su 
actonan inmoral cometi contra 3 menor di edad 


DEPARTAMENTO di Recurso Humano di DOW 
a cuminsa un investigacion riba un empleado publico, 
esta Jaime Trimon di 52 aña. 

Dia 4 di september 2019 autoridad a aresta dicho em- 
pleado publico pa motibo cu e ta di a comete actonan 
inmoral. 

DOW a cuminsa cu un investigacion disciplinario in- 
mediatamente den margen di LMA riba e sucedido, 
y ta sali di punta di bista cu tur nos empleadonan ta 
cumpli semper cu nos regla, norma y balornan stipula 
den nos reglamento interno. 

Segun e investigacion di OM ta desaroya, nan como 



organisacion, DOW tambe lo sigui tuma e pasonan 
necesario contra e persona aki pa salvaguardia e inte- 
gridad di e organisacion y bienestar di tur colega. 


Algo unico pa Aruba Lions Club 

Sera conoci cu e Spot Vision machine y 
cu e bishitantenan di Miami 


DEN nomber di nos fellow President Ivan Croes, Ge- 
rardo Figaroa a extende un invitacion special pa un 
social reunion na Lion’s Den. 

Esaki pa sera conoci cu PDG Diana Castillo y PDG 
Martin Murphy di District 35N, kendenan a bin spe- 
cialmente pa haci entrega di un Spot Vision machine 
cu ta un regalo di LCIF pa Aruba Lions club. 

Cu e machine aki por midi wowo y den un par di sec- 
onde lo bo tin e informacion di e resultado den bo man. 
Durante e siman di 9 pa 13 di september nan lo pasa 
na 5 diferente scol basico y lo check e bista di tur mu- 
cha. 

Nos ta papia aki di mas o menos 1.000 mucha. E in- 
tencion ta pa despues laga publico e general bin haci 
e test aki gratiuitamente na nan Clubhuis di Lion, se- 
gun Gerardo Figaroa. 



AVV EMainta 

£ cordtf J/loko 

Tel: 583-1400 Fax: 583-1444 

Fundacion Go Cultura y Parokia di Santa Cruz ta anuncia: 

Rescate di teatro di Ser'i Noka, 
nos patrimonio nacional 



Cu su gran apertura dia 8 di december aña 1963, Aruba 
a sera conoci cu un teatro nobo y totalmente diferente 
di loke e isla tabata custumbra cune. 

Un teatro excepcional den aire liber den semehansa di 
amfiteatronan Romano y Griego. 

Esaki a wordo construi como parti di celebracion di 
100 aniversario e tempo ey di Parokia di Santa Cruz 
y tambe cu e meta pa engrandece y stimula cultura y 
creatividad riba nos isla. 

Nos pueblo por a disfruta pa hopi tempo di varios pro- 
duccion artistico cu a wordo presenta den e teatro aki. 


For di obranan teatral manera: “Maria di Ser’i Noka”, 
“Navidad di Santa Cruz”, pa festivalnan di Aguinaldo y 
Ranchera. Varios hende ta corda ainda e competenci- 
anan di e mihor bandanan di “Rock & Roll” di nos isla 
of presentacionnan di artistanan internacional manera 
Mirtha Perez, Charito de Venezuela, Ivo di Los Super- 
sonicos, Raul Aranda, Henry Salvat, elenco di Radio 
Rochela y mucho mas. 

Esnan cu semper a luci mas cu nunca riba e escenario 
di Ser’i Noka mas cu claro, semper tabata nos artis- 
tanan di Aruba. »> 

«< Nos por corda eventonan mas recien tambe 

manera “Tragoidia” cu a wordo produci dor di Olga van 
Bochove y presenta di un forma sublime na november 
2016. 

Tambe e concierto historico y impresionante “Di nos fo’i 
Ser’i Noka” di Edjean Semeleer na maart 2017 p’e cel- 
ebracion di nos dia di himno y bandera. 

Un di e momentonan di mas importante y emblematico 
den e historia di e teatro tabata riba 24 di februari 1965, 
na momento cu Princes Beatrix a bishita e sitio aki. 
Su interes pa bishita e anfiteatro tabata masha grandi. 
Su fascinacion y admiracion pa cu e teatro di Ser’i Noka, 
tabata hopi bisto riba e atardi aki. 

For di e dia ey Princesa Beatrix a expresa su deseo fer- 
viente n’e elenco di Mascaruba, p’e teatro por tin hopi 
exito y p’e sigui existi pa hopi generacion por haci bon 
uso di dje y asina aporta n’e desaroyo positivo di nos 
comunidad. 

Lamentablemente cu e pasada di tempo y debi na 
poco atencion y mantencion pober, e teatro a drenta 
un periodo largo di deterioro. E deseo grandi di henter 
nos pueblo semper a keda bibo si, cu un dia nos lo 
por mira e anfiteatro di Ser’i Noka bek den su gloria. 
Nos por bisa cu porfin e momento a yega cu e esfuer- 
zonan di rescate y restauracion lo cuminsa tuma lugar. 

Ya ta algun luna caba cu riba iniciativa y acercamien- 
to di Go Cultura, representa pa cantante local Edjean 
Semeleer cu ta co-fundador tambe di e fundacion, cu 
varios combersacion a tuma lugar y tambe acuerdonan 
importante a wordo haci cu Pastoor Jairo Maduro cu 
t’esun na cabes di Parokia di Santa Cruz p’asina pron- 
to por cuminsa cu e trabaonan urgente di limpieza y 
merecido restauracion y renobacion di e teatro den aire 
liber aki cu pa masha hopi aña tabata den decadencia. 
Cu conseho y supervision di arkitectonan local, e res- 
tauracion muy pronto lo cuminsa. 

Parokia di Santa Cruz representa pa Pastoor Jairo 
Maduro ta supervisa y ta brindando tur cooperacion 
y sosten necesario na Fundacion Go Cultura p’asina e 
trabaonan por wordo ehecuta. 

Cu mira pa futuro, Parokia di Santa Cruz ta sumamente 


entusiasma y ta opina cu e desaroyo aki ta hopi valioso 
y positivo considerando cu eventonan cultural den e 
teatro aki lo sirbi como un forma excelente pa fomenta 
aprecio pa nos herencia y pa stimula union di nos pueblo. 

E ta brinda e posibilidad tambe p’e parokia por genera 
y recauda fondo no solamente pa mantencion di e teatro 
mes, pero tambe pa renobacion y mantencion di su otro 
edificionan, haciendo asina e esfuerzo di hiba un mane- 
ho sostenibel di su edificionan y ehecuta programa y 
actividadnan importante cu e meta pa trece nos pueblo 
hunto. 

E noticia aki sigur ta uno extraordinario pa un causa 
excepcional. Un mision di rescate cu merece sosten y 
respaldo total no solamente di e pueblo di Santa Cruz 
pero for di nos isla completo. 

P’e motibo ey tambe, ta pidi ayudo y apoyo di nos 
pueblo cu mescos cu a sosten’e na aña 1963, pa apoya 
y uni nos mes n’e hazaña sumamente valioso aki pa 
hunto nos rescata y sigura un era nobo pa Ser’i Noka. 

Nos ta encurasha tur esnan cu kier yuda financieramente 
cu e rescate, restauracion y renobacion di nos teatro den 
aire liber cu ta wordo considera como nos patrimonio 
nacional, pa tuma contacto cu Fundacion Go Cultura na 
telefon 583-0808 of bishita e website: www.gocultura. 
org pa mas detaye di e proyecto historico di rescate aki. 
Specialmente nos mucha, hobennan y futuro genera- 
cionnan merece pa nos compromete nos mes no sola- 
mente na construi pero tambe mantene nos patrimo- 
nionan y traspasa lo mihor na nan. 

Un herencia asina importante manera un teatro ta 
yuda crea adelanto, ta brinda hopi oportunidad y ta sir- 
bi como plataforma di gran balor pa nos sernan creativo 
por desaroya y expone nan talento. E ta sirbi tambe pa 
stimula convivencia social y amical pa un cultura inclu- 
sivo y diverso. 

Fundacion Go Cultura asina ta sigui cumpli cu su mis- 
ion di aporta na prepara y motiva nos hendenan door 
di desaroya, educa y cultiva ciudadanonan cu ta culto, 
inspira, feliz, empodera, eleva y consciente di nan rol 
den nan comunidad, anima pa sigui traha hunto pa en- 
grandece nos pais. Ser’i Noka ta conta cu bo apoyo. 





18 


AWEMainta 


Diasabra, 7 September 2019 


Premier Evelyn Wever-Croes: 

Señor Heintj e Ras ta un baluarte di bario di Brazil 
cu hopi amor pa comparti historia di Aruba 


DIADOMING pueblo a topa cultura den e gran cel- 
ebracion di e di 4 BarioFest y e Parada di Cultura cu a 
tuma lugar na Brazil. Bariofest ta un proyecto di Spe- 
cial Projects cu ta resorta directamente bou di Minis- 
terio di Asunto Social. 

Prome cu cada BarioFest, Special Projects ta duna 
oportunidad na pueblo pa nomina baluarte, persona 
cu a resalta den comunidad. Y durante Bariofest, e 
personanan aki ta wordo reconoci. 



Prome Minister Evelyn Wever-Croes diadomingo ul- 
timo tabatin e honor den nomber di Minister Glenbert 
Croes, di a entrega certificadonan di reconocemento 
na 5 baluarte di Brazil: Angelo Richardson, Giandrick 
van den Berg, Luis Inario Maduro, Heintje Ras y Vi- 
cente Ras. Cada nominado a resalta den diferente 
area. Y cada un, durante e siman aki, a haya un dia pa 
pueblo por conoce e motibo pa cua nan a wordo nomina 
como baluartenan. 

Awe ta toca pa pueblo conoce un tiki di señor Heintje 
Ras. 

Henry Franklin Ras, mihor conoci como Heintje ta un 
tata di dos yiu, kende alabes ta fungi como mama y 
tata logrando un famia hopi uni. Actualmente e tin 22 
aña sirbiendo e pueblo di Aruba na Cuerpo di Bomb- 
ero Aruba. 

Pero loke mas ta resalta den sr. Heintje ta su amor 
como coleccionista. Riba Facebook, sr. Heintje tin su 
paginanan conoci como Museo di Antiguedad Nos 



Bieunan y ‘If you grew up in Aruba, You Remember’ 
na unda cu señor Heintje ta comparti historia, potret- 
nan historico y potretnan di artefactonan di su propio 
museo. 

E museo aki, sr. Heintje tin ya pa dos aña caba na su 
cas na Rooi Master. E museo ta conta cu miles di ar- 
tefactonan antiguo cu ta conta e historia di nos ante- 
pasadonan. Pa aña ta yega mas di 4000 bishitante na 
su cas cu el a converti den un museo cu ta haya bishita 
di tanto hende local como hende internacional. 

Sr. Heintje tin hopi placer den loke e ta haci pa comu- 
nidad y su deseo principal ta pa pueblo siña conoce 
loke ta di nos mes. 

E ta organisa caminatanan den naturalesa na unda 
cu alabes e ta splica historia di Aruba. E ta un guia 
tambe pa mucha y adulto den e minanan di fosfaat y 
den e tunnel di awa. 

Cultura pa sr. Heintje ta hopi importante y varios bi- 
aha el a declara su amor pa Aruba den e festival di ‘Un 
Canto na nos Himno y Bandera’. 

Tur loke cu sr. Heintje ta haci ta di curason y bolun- 
tariamente. P’e motibo aki tambe, bario di Brazil a no- 
mina sr. Heintje como un baluarte di Brazil. 

Den nomber di Gobierno y Minister Glenbert Croes, 
Prome Minister a felicita y gradici sr. Heintje pa su 
amor y dedicacion pa comparti su conocemento cu 
Aruba henter. 

September tambe ta un luna cu diferente 
workshop na Cosecha San Nicolas 


DEN luna di september Cosecha lo ofrece diferente 
workshops creativo. Cu e workshopnan aki Cosecha 
kier trece mas actividad creativo pa publico. 

Dia 21 di september tin un workshop tan spera. Pinta- 
mento riba tas hunto cu e talentoso Ana Luidens. 

Ana Luidens ta hopi conoci pa su tasnan di Shoco y lo 
siña tecnicanan pa por traha bo mes un tas, di 2pm — 
4pm y mester ta 15 aña pa por participa n’e workshop 
aki. 



Manera ya caba ta hopi conoci e workshop di mosaic 
no por falta y pesey mes diabierna atardi, 27 di sept- 
ember tin mosaic workshop. Participantenan por tra- 
ha un shoco cu tegels segun tecnica di mosaic cu e ar- 
tesano Merveline conhuntamente cu Cosecha ta ofrece 
cada luna. 

E famoso shoco aki ta parti di e serie di bestia local y 
ta un bunita adorno pa tin na cas. E workshop ta di 
5pm — 8pm. Pa por participa ta 15 aña bay ‘riba. 

Diasabra merdia 28 di september di 2pm — 5pm lo tin 


e mandala workshop riba kwihi. Ya caba e workshop 
aki tin un lista di participante cu ta interesa. Bo mes- 
ter ta 10 aña pa ariba. E workshop aki ta perfecto pa 
bo pasa un atardi relaha y lubida riba e rutina di tra- 
bou. 



Tur prijs ta inclui material y algo di bebe. Inscrip- 
cion ta necesario y mester hasi e pago pa bo por tin bo 
cupo segura sea na Cosecha San Nicolas of na Cosecha 
Oranjestad. 

Pa mas informacion por tuma contacto cu Cosecha San 
Nicolas na telefon 587-8708 of 

Cosecha Oranjestad na telefon 587-8709. Tambe por 
manda un email na 


cosechaworkshop@gmail.com . 

Pa mas informacion pa cu Cosecha, por bishita e Fa- 
cebook page di Cosecha: www.facebook.com/Aruba- 
Cosecha. 

Di acuerdo cu Andin Bikker 

Formatieplcm pa personal di KIA ta den su fase final 



E concept Landsbesluit p’e Formatieplan nobo pa KIA 
ta cla y a yega cerca Minister di Husticia mr. Andin 
Bikker. E noticia aki, e mandatario a comparti cu 
prensa durante conferencia di prensa di Gobierno. 

E Formatieplan ta un proceso cu ta andando di prome 
cu 2012 y Minister Bikker a splica cu esaki ta reorgan- 
isacion di un departamento caminda cu tin personal 
cu ta haci cierto tarea ta keda pega cu nan salario den 
un schaal. Tambe tin cu a yega den un schaal cu no 
por sigui pa wordo promovi, pero cu si ta haciendo e 
nivel di e trabou. 

Na KIA esaki tambe t’e caso unda a haci un analisis y 
tin hopi persona cu nan carriere lijn no ta existi. For di 
tempo cu Minister Bikker a drenta gobernacion a haci 
un inventarisacion kico ta pasando y a sinta siman- 
nan largo conhuntamente cu e sindicatonan TOPA y 
SEPPA pa delibera conhuntamente cu DRH y porfin 
un par di siman pasa a yega na aprobacion di tur dos 
sindicato cu tin draagvlak p’e Formatieplan cu a dis- 
eña. 

Ya caba a bay Conseho di Minister cu ne un siman y 
mei pasa unda el a keda aproba di cual Minister Bik- 
ker ta gradicido p’esey. 


Tambe a traha riba e concept landsbestluit cu aworaki 
lo bay haci e voordracht na Gobernador y cu pronto 
Dios mediante e por bira un realidad. E proceso aki 
tabata andando prome cu 2012 y den apenas 1 aña y 
nuebe luna a logra p’esaki bira un realidad cu draagv- 
lak amplio. 

E proceso di Request for Expression of Interest pa 
yega na un KIA nobo ta uno transparente 
dialuna 26 di augustus Minister Bikker a sinta cu 16 
compania cu a reacciona riba e otro ‘Request for Ex- 
pression of Interest’ pa yega na un Instituto Peniten- 
ciario nobo. 

Pa cu esaki tabatin un seccion cu yama Q and A, cu 
ta pregunta y contesta caminda representante di e 
companianan a bin cu nan preguntanan basa riba e 
documentonan cu nan ricibi. Via e documentonan por 
a haya un bista y idea pa nan por prepara nan oferta. 
Minister Bikker ta spera cu aki un par di siman nan lo 
ser entrega na notario den envelopnan cera. 

E mester bira un proceso transparente p’e ora wak cu 
ta haya ofertanan cu ta fit den e cuadro financiero pa 
bay over na traha un Instituto Penitenciario nobo. 

Mientras cu e plan di emergencia pa loke t’e infra- 
structura existente a yuda, kier yega na un Instituto 
Penitenciario nobo cu ta cumpli cu exigencianan Eu- 
ropeo. Minister Bikker a gradici tur cu a yuda den e 
proceso aki cu ta gerencia di KIA, KPA, DOW, e Sindi- 
catonan, Marina Real y DRH. 

Tur a duna nan granito de arena di atencion n’e In- 
stituto cu den hopi tempo no a haya atencion asina. 
Tambe Minister Bikker a gradici Parlamento y Con- 
seho di Minister cu a duna sosten na esaki. 

Minister Bikker ta orguyoso di Parlamento no. 10 cu 
nan mocion di siman pasa, cu no solamente a señala 
nan preocupacion, pero a bin di biaha cu un solucion 
den margen di nan instrumentonan Parlamentario. 
Conseho di Minister a duna su aprobacion pa cana e 
proceso cu e dos Request of Expresion of Interest di 
cual uno di nan ta pa busca e interes den mercado pa 
traha un KIA nobo y di dos pa yega na solucion tecnico 
cu t’e Inmate Tracking System. 

Robert Candelaria, Parlamentario di AVP 

AVP for di su principio semper a sirbi 
interes general di pueblo y di e pais 


DURANTE di su discurso den e Encuentro cu Bol- 
untarionan 2019, sr. Robert Candelaria, miembro di 
fraccion di AVP den Parlamento, a recorda tur pre- 
sente kico partido AVP semper a para p’e y tur pro- 
greso cu pueblo di Aruba a conoce bou gobernacionnan 
di AVP. 

“Desde inicio, ya prome cu aña 1942, AVP tabata un 
partido cu a sirbi Aruba cu su principionan cla su di- 
lanti, manera un compas cu ta guia den e direccion di 
progreso. 

AVP tabata e Partido cu a: Inicia e proceso pa nos Sta- 
tus Aparte p’asina nos tin autonomia den gobernacion; 
AVP a duna contenido na construccion di nos pais dor 
di tabata traha riba e fundacion di entre otro: E prome 
scol, e prome universidad, e prome waf, e Aeropuerto. 
Etc. 

AVP a funda diferente instituto den nos pais y a crea e 
confiansa propio den nos pueblo pa dirigi nos pais nos 
mes. 

E ultimo 8 añanan di gobernacion di AVP no tabata 
diferente, nos partido a sigui cu mesun animo di sem- 
per pa hiba Aruba na un mihor nivel di desaroyo. Un 
mihor desaroyo pa un y tur y no djis pa algun. AVP 
no a solamente inverti den infrastructura y energia 
renobabel. Tambe a inverti hopi den su hendenan; 
Den nos prohimo. 

Algun ehempel ta: A bin cu un Centro Ortopedagogico; 
a bin cu sociale vormingstraject hunto cu nos militar- 
nan pa train hobennan y duna nan disciplina y yuda 
nan den nan oportunidad pa futuro; a salba nos pen- 
sioenfonds hunto cu gremionan; a introduci pensioen 
general pa tur hende; a cumpli cu pago di indexering 
pa empleadonan publico; a mehora e forsa di compra di 
esnan cu mas tabata mester di esaki manera: a aumen- 
ta onderstand cu 25%; a introduci kinderschooltoeslag 
pa famia cu ta den onderstand cu Afl 250 adicional pa 
gastonan di scol; a introduci reparatietoeslag, a au- 
menta entrada minimo, a binc cu Programa Bo Bario 



cu ta duna asistencia den bario y asina por sigui men- 
ciona hopi mas ehempel cu a yuda esnan den nos co- 
munidad cu tabatin mester di un man di apoyo y yu- 
dansa. 

Tin ora nos ta core e riesgo di lubida di unda nos a bin. 
Nos por lubida tin ora kico nos a haci den pasado y 
hasta ken nos ta, pero Robert Candelaria ta bisa cu e 
tey pa bisa boso awe, cu tin bon noticia. 

Tin bon noticia pasobra nos partido si no a lubida 
ken e ta y su focus nunca no a cambia. Su compas tey 
firmemente dunando e direccion pa progreso y victoria 
un biaha mas. 

Pakico e ta menciona tur e ehempelnan aki? Pasobra 
“our actions, truly speak louder than our words”. 

Nos ta un partido cu ta prefera di scucha “well done” 
na lugar di “well said”. Y un biaha mas nos tey pa re- 
corda tur esnan presente y tur cu ta scucha, cu pueblo 
di Aruba hunto cu e partido aki, AVP a yega di alcansa 
cosnan grandi, aunke nos ta un comunidad chikito. 

Laga nos lanta para atrobe, lora man di caminsa, pone 
man na obra. Laga nos compronde cu nos pais ta haci 
un yamada un biaha mas riba nos pa uni y dun’e un 
man. Un biaha mas bo pais ta spera pabo duna di bo 
mes pa sirbi, sin busca recompense propio, pero spera 
solamente e recompensa di un mihor Aruba, Parla- 
mentario Robert Candelaria a declara na tur presente 
n’e actividad di Boluntarionan di partido AVP diado- 
mingo ultimo. 













22 


AWEMainta 


Diasabra, 7 September 2019 


Fraccion MEP: 

Riba peticion di Centro Kibrahacha 
a haci un bishita di trabou 



DEN cuadro di posibilidadnan cu ta existi atrabes di 
fondonan na Union Europeo, fraccion di MEP a reu- 
ni cu Directie di Club Kibrahacha. Nos a keda hopi 
impresiona di locual cu Kibrahacha ta brinda na nos 
grandinan. 


PLAN PA FUTURO 

Kibrahacha ta traha hunto cu Universidad di Aruba, 
pa haci investigacion p’asina por bin cu proyectonan 
bon pa nos grandinan. 


CLUB KIBRAHACHA 

Nan ta brinda actividadnan riba diferente tereno, 
manera arte, agricultura, movecion fisico, tecnologia y 
inovacion. Na aña 2019 Club Kibrahacha a haya 7394 
bishitante y nan ta conta cu 281 miembro. Esaki ta un 
crecemento di respectivamente 26% bou bishitante y 
9% bou miembrecia, compara cu 2018. 

Ta premira cu esaki lo sigui crece e temponan nos di- 
lanti. E motor tras di nan operacion y actividadnan cu 
nan ta brinda ta nan boluntarionan. Club Kibrahacha 
ta conta cu 34 boluntario cu t’e ingrediente tras di nan 
exito. 


“Mi ta inclui” p.e. lo bira un proyecto caminda ta en- 
volucra nos grandinan cu ta isola bek den nos comu- 
nidad. Pero tambe otro proyectonan den cual lo envo- 
lucra “young professionals” ta forma parti di e plan 
integral pa 2019-2025. 

PA CONCLUI 

Lo ricibi e plan di vision for di Director di Kibrahacha 
y lo presenta esaki na colega sr. Eddy Paris na Hu- 
landa. Asina atrabes di Parlamentaria Europeo sra. 
Samira Rafaela, lo explora posibilidadnan pa fondo na 
Union Europeo, segun Rocco Tjon di MEP. 

Hoben Arubiano 

Angelo Martinus a wordo nomina pa 

Eindhoven Cultuurprijs 


NA Hulanda Stichting Cultuur 
Eindhoven (SCE) ta bay otorga dia 
30 di october awor e Eindhoven 
Cultuurprijs. Tin dos categoria 
di prijs un Stimuleringsprijs y un 
Waarderingsprijs. E ganador lo 
ricibi 7500 Euro. 

Pa cada categoria di prijs SCE a 
nomina 5 persona/instancia. Al- 
abes ta otorga e premio Rabo Pub- 
lieksprijs di 7500 Euro n’e persona/ 
instancia cu ricibi e mas cantidad 
di voto. 

P’e Waarderingsprijs e aña aki a 
nomina un Arubiano Angelo Mar- 
tinus. Angelo t’e fundador di urban 
scene den Eindhoven. E1 a cuminsa 
como jongerenwerker y ta hopi ac- 
tivo cu proyectonan di hobennan 
riba e tereno di cultura urbano; hi- 
phop, breakdance, rap y graffiti. 
Nos ta invita un y tur pa vota pa 
Angelo Martinus riba www.eind- 
hovencultuurprii s. nl 



Angelo Martinus 

grondlegger van Urban 
Eindhoven 



kartrekker en verbinder 

Angelo Martinus is grondlegger van de grote urban scene in 
Eindhoven. Hij begon als jongerenwerker en wilde graag een plek 
creéren voor jongeren die met de diverse uitingen van urban cultuur 
bezig waren, zoals hiphop breakdance, rap en graffiti. Daar begon 
hij mee op een zolderkamer in een jongerencentrum in Woensel, 
verhuisde naar Dynamo en uiteindelijk vond hij met Mad Skills, The 
Ruggeds en EMOVES een plek op Strijp-S. Angelo is een kartrekker 
en verbinder. Naast het voeden van een urban 
community/ontwikkeling verbindt hij met verschillende projecten 
verschillende doelgroepen aan elkaar en met urban. Zo heeft hij ook 
specifiek projecten opgezet die zich richten op ouderen en urban, 
worden diverse urban stromingen olympisch en zijn de urban 
dansers in theaters te zien wereldwijd. 



E ganador lo ricibi su premio dia 30 
di october awor durante un encuen- 


tro festivo den Effenaar na Eind 
hoven. 


Awe diasabra 
tin misa 8 or mainta 
na Dakota 


REVERENDO Pastoor Juan Marcos, Pastoor su- 
plente na Misa Birgen di Fatima Dakota, ta invita 
tur parokiano y pueblo di Aruba en general pa asisti 
na un Santo Sacrificio di Misa awe diasabra, 7 di sep- 
tember, prome diasabra di luna, pa 8’or di mainta na 
Misa Birgen di Fatima na Dakota na honor di Birgen 
Maria. Ta cuminsa cu resamento di Santo Rosario pa 
7.30 am. 

"Test bo sanger: Sigui disfruta di bida 

Un iniciativa di Fundacion Contra Cancer di Prostaat y Dienst Volksgezondheid 


FUNDACION Contra Cancer di Pros- 
taat a wordo funda na aña 2012 dor di al- 
gun paciente cu e 

tempo ey a sinti cu na Aruba no tabatin 
ningun organisacion pa duna informacion 
y sosten na 

hende homber cu a wordo diagnostica cu 
cancer di prostaat. 

Dor cu e topico aki tabata y ta ainda un 
taboo na Aruba, e ta importante p’e funda- 
cion por 

duna informacion na nos comunidad y 
fungi como un punto di sosten pa hende 
homber cu e 
problema aki. 

Mayoria di e casonan ta wordo diagnostica 
mucho lat, caminda cu e chens pa sobre- 
bibi ta bira 

menos. Cancer di prostaat ta hopi traicione- 
ro, pasobra den mayoria di caso bo no ta 
sinti nada te ora ta mucho lat pa trata e 
problema. 

E focus principal di FCCP ta pa conscien- 
tisa nos comunidad riba e importancia di 
test tempran y e manera nan cu tin dis- 
ponibel pa haci esaki. 

Hopi hende no ta consciente cu un test di 
PSA por wordo haci via bo sanger y e por 
wordo haci na cualkier laboratorio. 

Nos miembronan ta consisti di pacien- 
tenan di cancer di prostaat, of di hende- 
nan cu a pasa den e 

malesa aki den nan famia, cu ta un hopi 
doloroso. 

Pa por garantisa un comunidad sostenibel, 
FCCP kier saca un man na nos comunidad 
pa yuda 

pusha hende homber directamente of via 
nan sernan keri pa cuminsa test tempran, 
y no warda te ora ta mucho lat. 



1 den 9 
homber 
ta wordo 
diagnostica 
cu cancer 
di prostaat. 

Test bo sanger. 

Sigui disfruta di bida. 


cancer 
di prostaat 

ta tratabel 
basta e wordo 
diagnostica 
trempan. /» 

Test bo sanger. 

Sigui disfruta di bida. ' 1 


& 

Minister Schouten a ricibi un mensahe urgente 

Oficina nobo di DCNA oficialmente habri 



KRALENDIJK - Minister Car- 
ola Schouten di Hulanda (Agricul- 
tura, Naturalesa y Calidad di cum- 
inda) a efectua apertura di e oficina 
nobo di Dutch Caribbean Nature 
Alliance. Esaki a tuma lugar hunto 
cu Gezaghebber Edison Rijna, du- 
rante su bishita di trabou na Bo- 
naire. 

N’e ocacion aki, DCNA a pidi at- 
encion urgente pa mantencion di e 
beyesa natural na Caribe Huland- 
es. E 6 islanan di Caribe Hulandes 
ta conoci pa nan naturalesa bunita 
y diverso, y mantencion di e beyesa 
natural aki ainda no ta suficiente- 
mente halto riba agenda. 

E sosten cu ta bin di Hulanda ta 
specialmente dirigi riba islanan 
BES, pero na opinion di DCNA, na- 
turalesa no conoce frontera. P’esey 
ta di vital importancia pa Reino 
duna tur 6 isla sosten y en todo 
caso pa laga tur 6 isla participa 
den plannan pa proteccion di natu- 
ralesa y otro proyecto relaciona cu 
esaki. 

APERTURA DI E OFICINA 
NOBO 

DCNA ta honra cu e hecho cu Min- 
ister Schouten y Gezaghebber Ri- 
jna a efectua apertura di e edificio 
nobo dia 5 di september ultimo. No 
solamente tabatin un encuentro 
agradabel cu colaboradornan y e 
team di maneho diario di DCNA, 
pero tambe cu Director nobo di 
DCNA, señor Tadzio Bervoets. 

YAMADA DI URGENCIA PA 


SOSTEN NA 
TUR ISLA 

Señora Hellen van der Wal, Presi- 
dente di directiva di DCNA a splica 
durante su discurso na ocasion di 
e apertura cu e colaboracion entre 
e 6 islanan di Caribe Hulandes ta 
unico den Reino. P’esey mes e ta 
haya lamentabel cu Reino ta haci 
distincion entre Aruba, Corsou y 
Sint Maarten di un banda y islanan 
BES di otro banda, ora ta duna at- 
encion y brinda sosten n’e islanan. 

“Tur e islanart tin un naturalesa 
unico y ademas tur ta enfrenta e 
mesun retonan pa por mantene e 
naturalesa unico aki. Carnbio di cli- 
ma, kapmento di palo, piscamento 
for di proporcion, sargassum, con- 
strucciony e impacto di turismo, pa 
menciona algun ehempel. Tur isla 
tin di haber cu e fenomenonan aki. 
Ta di sumo importancia pa traha 
hunto y siña di otro. 

Sigur ora ta trata di problemanan 
cu ta crusa frontera, ta straño si Re- 
ino, cu hustamente ta uni nos, haci 
distincion den su asercamento”. 


Minister Shouten a reaccioná cu 
afirmacion y solidaridad: “Bo or- 
ganisacion ta mustra incansable- 
mente riba e tesoronan cu Caribe 
Hulandes tin. Bo ta alerta tarnbe 
pa posibel menasanan. Pasobra 
cambio di clima, bida moderno y 
turismo ta cambia e sircunstanci- 
anan pa e islanan su naturalesa di 
forma drastico. 

Mi ministerio gustosamente ta tra- 
ha hunto cu e organisacion profe- 
sional y creativo aki. DCNA ta un 
organisacion varia: boso ta mehora 
comunicacion y conocemento di e 
parkenan, pero boso ta recauda fon- 
do tambe pa proyectonan specifico.” 

“Nos ecosistema cu, e.o, rif di cor- 
al ta unico na mundu. Nos, como 
Boneriano, ta disfruta dobel di esa- 
ki: nos ta biba den e naturalesa aki 
y ademas e ta contribui na nos eco- 
nomia, pa medio di turismo. Pues, 
tin tur motibo pa nos cuida nos 
naturalesa”, asina Gezaghebber di 
Bonaire, sr. Edison Rijna a splica. 

Cuidou e medida contra Banco de Orinoco no 'Backfire' 

Con Banco Central ta atende 
e 6000 dientenan di e banco! 


WILLEMSTAD. E “Blitzcrieg” cu directiva di Ban- 
co Central encabesa pa e director sectoral Jose Jardim, 
Calvin Kleytz kende ta un colaborador di alto rango, 
hunto cu entre otro drs. Zus Ersilia. 

Notabel tabata ausencia si e presidente interino Bob 
Traa kende a briya pa su ausencia (e ta na Hulanda). 
Cu e veredicto di hues cu Banco Central a busca, a 
crea un situacion bastante complica pa clientenan di 
Banco de Orinoco y supsiguiente pa Banco Central 
mes pasobra awor Banco Central tin cu maneha e in- 
stitutonan finansiero cu nan a interveni y ta bou di 
nan supervicion. 

Esaki ta sin menciona e ‘link’ di supervicion cu Banco 
Central tin riba ACU. 

E splicacion cu e directiva a duna diahuebs no tabata 
compacto pasobra e tin un pre-historia caminda den 
pasado a yega di duna encargo pa tene un investiga- 
cion forensico den Banco de Orinoco. 

Pa haci esaki na distancia y sin influencia, a encarga 
Ernst & Young di Trinidad pa haci e investigacion y 
nan a duna e banco nan Buena Pro. 

Sinembargo den seno di Banco Central tabatin fun- 
cionarionan cu tabata insisti cu tabatin falsificacion 
den seno di Banco de Orinoco y nan tabata ‘trappel’ pa 
drenta pa haya mas bista riba e situacion. 

To make a long story short, diahuebs ‘de cogel was 
door de kerk’ y hues a dicta loke Banco Central tabata 
pidi y nan a drenta ‘ruim op de boel’. 

E frase parse e lema di partido PAR tempu nan a lanta 
y posiblemente tin un link indirecto cu un di e expo- 
nentenan di PAR cu ta den Banco Central como presi- 
dente di Banco Central. 


• E clientenan no por transferi placa mas di Banco del 
Orinoco N.V. pa un otro cuenta bancario. 

• Pa demas creditornan e areglo di emergencia ta 
encera cu Banco del Orinoco N.V. na e momento aki lo 
no por cumpli cu su obligacionnan di pago. 

• Casonan huridico contra Banco del Orinoco N.V. ta 
suspende. 

• ehecucion di sentencianan y e ehecucion di areglonan 
di pago ta suspende. Embargonan riba propiedadnan 
di Banco del Orinoco N.V. lo caduca. 

• Pues clientenan y sobra creditornan por lo pronto lo 
no por eherse nan derechonan pa cu Banco del Orinoco 
N.V.. Nan ta mantene sinembargo nan demandanan 
riba Banco del Orinoco N.V. 

Pero masha grave ta cu e desicion ta encera cu na e 
momento aki no ta sigur cu Banco del Orinoco N.V. 
por paga bek tur cliente y creditornan completamente. 

LO APUNTA UN ATMINSTRADO 

Ora pronuncia e areglo di emergencia ta apunta un 
atministrado (bewindvoerder). 

E atministrado lo inventarisa e propiedadnan y debe- 
man existente di Banco del Orinoco N.V. Por dura un 
tempu largu prome cu e atministrado por haya un bon 
bista di esakinan. 

Durante e proceso aki lo duna mas informacion to- 
cante e conclucionnan y e trayecto cu lo continua. 

Lo mas ironico ta cu Banco Central a promove e desi- 
cion aki pero alabes ta bisa cu nan no por duna un in- 
dicacion di duracion di ehecucion di e areglo di emer- 
gencia pa cu Banco del Orinoco N.V. 

Cu otro palabra: e clientenan ta den neblina pasobra 
tampoco tin posibilidad legal pa demanda Banco Cen- 
tral pa haya nan placa legitimo. 


Di tur manera e desicion di diahuebs ta nifica cu clien- 
tenan na e momento aki no por lanta placa mas. 

E desicion di hues ta nifica cu: 



M —lU Vj 


'EMainta 


www. facebookxom/awemainta 

EZAIR mester haya apoyo total di 
Autoridad di Aviacion Civil 



WILLEMSTAD. E compania di aviacion boneriano 
EZ-Air tin intencion pa inicia un caso di corte contra 
Autoridad di Aviacion Civil na Corsou pe hecho cu re- 
portadamente e compania di Sint Maarten Winnair lo 
tin permit pa bula entre islanan ABC. 

Mescos cu KLM, no por transporta pasahero entre Cor- 
soui y Aruba of Boneyru, Winnair tampoco por trans- 
porta pasahero pasobra esey ta derecho exclusivo di 
companianan di islanan ABC. 

E compania local tampoco ta haci vuelo entre Sint 
Maarten pa Stadia of Saba y vise versa Winnair no 
mester por bula den e mercado di EZ-Air pasobra di 
e forma aki Autoridad di Aviacion Civil ta actuando 
contra interes di un compania di nos teritorio. 
Oficialmente e cos aki yama competencia decionesto 
pero e no por sosode si no ta cu permit di Autoridad di 
Aviacion Civil. 

Den cualke tratado di aviacion entre dos pais y den e 
pais aki ta trata di Pais Corsou y Pais Sint Maarten, 
e ekipo cu e companianan por usa mester ta igual pa 


loke ta cantidad di asiento y grandura. 

Den e demanda contra Autoridad di Aviacion Civil e 
compania local ta demanda un suma di 50,000 euro pa 
buelo si no para e cos aki. 

EZ-Air tin avionnan cu transporta 19 pasahero mien- 
tras cu Winnair tin avion mas grandi. 

EZ-Air tin dos avion Beech 1900D. 

Pencioenfonds Caribisch Nederland a financia e em- 
presa. 

E avionnan tabata antes di Air Canada Express. 

E competencia decionesto aki ta e segundo traba gran- 
di cu EZ-Air ta topa riba su caminda pasobra na Cor- 
sou mes aeropuerto ta trata e compania manera yu sin 
mama. 

Un compania di aviacion decente mester tin hangar y 
nan no por a haya esey serca CAP. Cu hangar na nan 
disposicion nan por bin hasta cu avionnan mas grandi. 
Ta p’esey mes gobierno di Corsou mester duna EZ-Air 
apoyo pa Corsou por conta atrobe den materia di avi- 
acion y si acaso Corsou bolbe haya Categoria 1 den 
aviacion den un acuerdo cu Merca. 

Gianni Rosaria condena pa 

WILLEMSTAD. E cuidadano Gianni Rosaria di 40 
aña para dilanti di hues diaranson ultimo no a sintie 
nada comodo na momento cu el a cuminsa anticipa cu 
posecion di e arma di candela cu el a keda gara cune lo 
resulta den condena na castigo di prizon. 

Tabata 18 di mey 2019 den oranan di atardi cu polis- 
nan teniendo un control den trafico a bin reys riba Gi- 
anni Rosaria cu un pistol glock 19 caliber 9 x 19 mm 
den auto. 

E arma manera expertonan a describie ta unu auto- 
matico, como tal sin duda un arma hopi pisa. Debi- 
damente e arma tabata carga cu municion, sigur 14 
cartucha. 

Pa su defensa e acusado Gianni Rosaria tabatin abo- 
gado mr. Uldrick Dickens. 

Segun e abogado, argumentando den sala di corte, su 
cliente a cumpra e arma di candela cerca un venezola- 
no, como tal a haci su mes culpabel na un e hecho cas- 
tigabel, sinembargo mester tene cuenta cu e circun- 
stancia cu a causa cu el a cumpra e arma di candela. 
Gianni Rosaria den pasado a keda tira den pia y esey 
naturalmente tabata un suseso sumamente amargo 
den su bida. Gianni Rosaria a keda cu un sicatris na 
su curpa cu ainda ta molesti’e. 

Den sala di corte e acusado a insisti cu e arma di can- 
dela cu e tabatin cune tabata unicamente pa defende 
su mes den caso cu resulta nesesario. 


posecion di arma di candela 



Tambe a trece padilanti cu e acusado ta tada di un 
yu di 7 aña pa cua e tin atencion y responsabilidad di 
cuido extra debi na malesa di e yiu aki su mama. 

Mas despues a bini padilanti tambe cu Gianni tin tra- 
bou den construccion, como tal e ta fungi como metsla 
y aunke den un temporada dificil, ta garantisa di un 
bon entrada. 

Pero mesora fiscal a yama atencion pa e hecho pelig- 
roso cu Gianni tabata riba caminda publico cu e arma 
di candela, esta bou di stoel di e chauffeur. 

Fiscal mr. Coert a mustra cu den tipo di casonan asi- 
na cu arma di candela riba caya, ademas siendo di un 
caliber asina peligroso, fasilmente por termina den un 
castigo di prizon di entre 36 pa 48 luna. 

Fiscal sinembargo a demanda un castigo di 30 luna den 
prizon di cua 6 luna condicional. Tambe cu e condicion 
cu lo mester laga saca e arma for di circulacion. Hues 
mr. Mauritsz de Cort a bay di acuerdo cu e demanda 
di fiscal. 


Segun anuncio oficial 

Banco Central a dicidi cu ta cera Banco di Orinoco N.V. 


WILLEMSTAD. Banco Central di Corsou y Sint 
Maarten a haya permit di corte pa dicta un Areglo di 
Emergencia pa Banco del Orinoco N.V. y e siguiente 
paso ta cu Banco Central ta cera e banco. 

Diahuebs tardi un delegacion di directiva di Banco 
Central encabesa pa dr. Jose Jardim, a haci e anuncio 
oficial y a purba splica e consecuencia pa e cliente y 
creditornan. 

Riba peticion di Banco Central, Corte diahuebs dia 5 
di september a autorisa e areglo di emergencia pa cu 
Banco del Orinoco N.V. y directamente Banco Central 


a tene un conferencia di prensa pa splica cu a stop ser- 
vicio regular di Banco del Orinoco N.V. diahuebs mes. 
Funcionarionan di Banco Central a drenta Banco de 
Orinoco y a duna tur hende retiro indicando cu Banco 
del Orinoco N.V. lo no ofrece servicio nobo mas ni lo 
no asepta cliente nobo mas. 

E areglo di emergencia ta encera cu e banco no por 
obliga Banco del Orinoco N.V. mas pa cumpli cu su 
obligacionnan. 

E propiedadnan di Banco del Orinoco N.V. por lo 
pronto ta conhela. 

Pa kiebro y robo 

Duo Labeet y Johnatan Relva dilanti di hues 


WILLEMSTAD. Pa loke ta trata e actonan cas- 
tigabel comete tabata durante e periodo 29 di maart 
2019 pa 8 di april 2019 cu e duo a precenta na United 

Wheels, caminda nan a horta: 

• un pick-up marca Toyota, 

• un aparato pa las, 

• 2 compresor di aire, 

• un heftruk marca Heli, 

• un Bobket, 5 bateria, un brander, 

• un fan cu ta drai produci aire y varios otro herment. 
Tur esakinan kibrando portanan di container y of por- 
tanan di e oficina di e negoshi cu ta pertenese na e 
comerciante di fam Pardo. 

Dia 8 di april e duo a bolbe precenta na United Wheels, 
una bes cu a sinti cu ey tin cos di horta. 


KIEBRO y ROBO NA FORTUNA ARIBA 

Dia 26 di april 2019 e duo tabata na Fortuna Ariba, 
caminda nan a forsa bentana y of porta di e cas pa 
drenta horta. 

Pero a bin a haya na fingerprint riba porta y benta- 
nanan di e cas. 

E acusado Johnatan T. Relva tin mas acto castigabel 
riba su nomber, esta un caso for di e fecha 29 di janu- 
ari 2015 den un cas na Seri Anita. 

Aki e ladron a horta leptop Dell, DVD-player, CD, pot- 
moni conteniendo 360 florin, holoshi di hende homber, 
cadena, varios armbant y renchinan di orea cu ta 
pertenese na un señora di fam Boelbaai. 

E acusado Johnatan T.Relva a drenta e cas forsando e 
scuifdeur. 

Remarcabel ta cu den un di e casonan doño di curpa a 
bini haya e duo riba su tereno ta horta, cu e 5 bateri- 
anan di auto cla pa nan bay cune. 


Ladron a menasa bisiñanan 

WILLEMSTAD. Den e caso di e ladron Johnatan 
T. Relva cu a horta den cas di famia Boelbaai, bisiña a 
para mira y a reconose un di e intrusonan y por a bisa 
exactamente na unda esaki ta biba. 

Na momento cu doñonan tabata core banda di su 
cas pa mira kico presis e ta dispone di dje, Richendly 
Labeet alias “olo” of ‘Coneho’ a sali grita: “Bosonan ta 
blo core, wak, wak! Ami ta hende nervioso mi ta. Mi ta 
basha bala riba bosonan”. 

Den sala di corte e duo a nenga tur acusacion den na 
direccion y hasta a nenga cu ta trata aki di nan finger- 
print loke autoridadnan a descubri. 

E acusado Richendly Labeet a hinca tur energia pa 
splica kico a pas’e cu polis, esta cu nan a maltrat’e y cu 
el a mira un par di hende homber na preto bisti y cu e 
no tabata sa cu ta polis. 

Direpente el a tende balanan di arma di candela ta 
skeiro den laira, anto ora nan a grita cu ta polis el a 
dicidi di para cu su mannan na laira. 

Pero asina mes e polis a cana yega te serca dje, tir’e 


cu a mira on e tabata horta 

na su pia. 

Fiscal mr.C. Janssen a atende e casonan aki na nomber 
di Ministerio Publico. Pa Richendly Labeet fiscal a de- 
manda un castigo di prizon di 30 luna menos 6 luna, 
es desir 24 luna di prizon y un periodo di prueba di 3 
aña. 

Pa e acusado Johnatan T. Relva e demanda di castigo 
a bira 42 luna di cua 6 luna condicional y un periodo 
di prueba di 3 aña. 

Abogado señora mr. La Fleur tabata ampliamente 
riba defensa di su cliente Richendly Labeet y princi- 
palmente e maltrato di parti di polis a haya tanto at- 
encion. 

Tambe abogadonan señora mr. M.C.G.G. Vercade y se- 
ñora mr. Smeulders a hiba palabra pa e acusadonan. 
Hues mr. Mauritsz de Cort a keda cu dia 13 di septem- 
ber pa 13.45 lo e dicta sentencia despues cu lo e repasa 
tur documento y tene cuenta cu tur e argumentonan 
cu a bini padilanti. 

Fecha di entrega di 
dedaracion di entrada 
ta bira dialuna 2 
di december 





Aufora 




‘Çu*te?ui& 


Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 
Salmo 100:4 


Cu honda pena pero conforme cu Dios su boluntad, nos 
ta anuncia fayecimento di: 



Sra.Egidia Paulina Maduro 

Mihorconoci como"Gidia di La Fama" 

*14-05-1943 -105-09-2019 
Na nomber di su: 

Yiu: Xiomayra K.M. Maduro 

Rumannan: 

tGilberto "Beto" Maduro y tAlicia Werleman-Maduro 

tCatharina Ras-Maduro y tCasimiro Ras 

tHilda Werleman-Maduro 

tSilvia "Chia" Escalona-Maduro 

Nicolina Maduro 

Fabiana Maduro 

Seferino Maduro y Ampi Gonzalez-Maduro 

tNicolina Dania 

Sobrino- y sobrinanan stima. 

Mescos cu yiu: 

Jennyfer Koolman 
Gilberta Koolman 
Mescos cu nieto(a)nan: 

Rhulyenn y Genesis Albertsz 

Rhigina Koolman y yiunan 

Gilayne v/d Horst-Kery y Leslie Priest 

Luis Eduardo Jr. Arias 

Kira Alexandra Arias 

Bon amiga: Brigida "Ida" Bareño 

Bon amigo: Ottoniel Bastidas y famia 

Rumannan Den Cristo: LuciayFatima 

Pastoor: Raymond Mosley y famia 

Bon bisiñanan: Toys y Lienchi Thiel 

Bon amigo di cas: Walter Garcia 

Demas famia: Maduro, Werleman, Kelly, Ras, Gonzalez, 
Rasmijn, Jacobs, Vrolijk, escalona, Croes, Dania,Thiel, 
Koolman, Albertsz, van der Horst-Kery, Arias 
Ta invita pa acto di entiero cual lo tuma lugar na Royal 
Funeral Home diamars 10 di September 2019 di 2'or pa 
4'or di atardi. Despues lo sali pa Santana Centraal 
Sabana Basora 

Condolencia lo tuma lugar na Royal Funeral Home 
dialuna 9 di september 2019 di 7'or pa 9'or di anochi. 
Disculpa nos si den nos tristesa nos por a lubida algun 
famia of conocir. 


Aufoira 

Çcat&ud '%o*He & (fanuit&uf 

GRADICIMENTO 


Na nomber di rumannan, su swa, sobrino(a) nan, 
sobresobino(a)nan nos kier a hasi uso di e oportunidad 
aki pa gradici na prome lugar tur famia, bisiña y 
amistades di cas pa nan cariño y amor brinda durante 
bida di nos defunto stima: 



Juana C. de Mei 

nos Nana stima. 


Gradicimento special tambe ta bay: 

Na su dokter di cas Dr. Mungra cu semper 
tawata presente asina e ricibi nos yamada 
Na Cardioloog Dr. Dennert y su asistentenan 
semper atento cu Nana 
Na personal di Botica Paradera pa nan bon 
servicio 

Na zaalarts y personal di 4de verdieping pa 
nan cuido specialisa 

Na Sra. Ruthy Vrieswijk pa su speech durante 
ceremonia di entiero 

Na Sr. Randall Croes pa su bunita cancionnan 
Na Pastoor Andry-Jose pa su bunita palabra 
nan cu a calma nos tristesa 
Na Aurora Funeral Home pa nan excelente 
servicio y coordinacion. 

Fayecimento di nos defunto stima tawata dificil pa nos 
accepta pero cu e amor, cariño y convivencia cu boso a 
demostra ta hasi cu nos por resigna y accepta e proceso 
dificil aki. 

Agradecido na nos bon Dios di por a disfruta su 
presencia entre nos pa un periodo largo y bendiciona. 
Su presencia tawata un bendicion hopi grandi den 
famia. 

Pesey cada dia nos lo sigui celebra su bida. 

Nos ta invita pa 3 Santo Sacrificio di misa cual lo tuma 
lagar na misa Sta. Filomena na Paradera ariba e 
siguientefecha nan: 

Diasabra 7 di September pa 7:00 p.m. 

Diamars 10 di September pa 7:00 p.m. 

Diabierna 13 di September pa 7:00 p.m. 

Den nomber di famia de Mei, Wolff y Laclé. 




WILLEMSTAD - Relaciona 
cu e candela cu tabatin den 
e edificio di impuesto, In- 
speccion di Impuesto no por 
duna e servicio nesesario pa 
clientenan por haci declara- 
cion di entrada online. 

Pa e motibu aki ta hala e 
fecha di entrega di declara- 
cion di entrada (aangifte in- 
comstenbelasting) 2018 di 
dialuna 16 di september pa 
e fecha nobo cu ta bira dial- 
una 2 di december 2019. 

Tambe Inspeccion di Im- 
puesto ta participa cu, mien- 
tras cu nan sistemanan no 
ta funciona, no ta posibel 
ainda pa duna declaracion 
di entrada pa por ehempel 
DUO, SVB, Imigracion y 
ni tampoco por duna clien- 
tenan cu ta bandona pais e 
stempelnan nesesario. 

Pa entrega documento 
manera verzoekschrift of 
bezwaarschrift clientenan 
por acudi na e ofisina tem- 
poral di Inspeccion di Im- 
puesto na Centrale Deb- 
iteurenadministratie den 
edificio di Pietermaai Park- 
ing Mall Unit 16A y 16B na 
Pietermaai. Pa informacion 
por yama number 432-8400. 

Aufora 

‘ÇuKenat ^¥o*hc £ @ne*Mtvuf 

Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 

Cu inmenso tristeza na nos curazon, pero 
conforme cu Dios Su boluntad, nos ta anuncia 
fayecimento cristianamente di: 



Oswald R. Marin 

Acto di entiero lo wordo anuncia despues 


A ^ 

Aufora 

*?UHen<xC ‘ZfoKte & fénematvuf 

Gradicimento y invitacion 

Famia de Kort-Kock kier gradici tur esnan cu na un 
manera of otro a duna nos sosten, consuelo y forsa 
durante e tempo dificil cu e fayecimento y entiero di 
nos difunto stma: 



Gwendoline de Kort - Kock 

Famia ta manda palabra di gradicimento pa personal di 
HOH, personal di ambulance, personal di Rode Kruis, 
señora Lola y Wilhelmina Kanker Fonds. 

Famia y conocirnan cu a juda nos den e momento nan 
dificil. 

Alabes nos kier a invita boso pa 3 santo sacrificio di misa 
cu lo tuma lugar na Misa Sagrado Curason Savaneta. 

Dia nan: 

• 8 september -10 am 

• 9 september - 7 pm 

• 12 september- 7 pm 

Pa descanso di alma di nos defunto stima Gwendoline 
de Kort - Kock. 


A 

Aufora 

'Çuk&uzC ‘rfyoKte & 

"Señorta mi wardador, mi'n tin falta di nada. Den 
cunucu di yerbaberde E ta ponemisosega. E ta hibami- 
naawatrankil. Pamibolbehañaforsa". Salmo 23 
Nos ta anuncia cu a fayececristianamente: 



Elviro Filomeno Geerman 

Mihorconocicomo "Evi" 

^25-01-1949 -130-08-2019 
Na nomber di su: 

Mayornan: tSeveriano"Feechi"Geerman 

tlseniaGeerman-Willems 

Rumannan: Erna (Ella) yTeo Diaz- GeermannaHulanda 
Jesusita (Ika) y OcandoCroes- Geerman 
Harold (Roysi) Geerman y Lucia Kock 
ZaidahGeerman 

Yiunan: Elvin Geerman y Sandra Vrolijk 

Jeffrey Geerman y Angela Helder 
RochalineGeerman 
JesselineGeerman 
Mama di suyuinan: tDigna Flanegin 
LudwinaBoekhoudt 

Nieta y nietonan: Jennely, Joshua, Joshwin, Genesis, 
Erline, Elvienne, Katiuska,Jillian, Jilliany, Jinayla, 
Jilliandra, Alijuez, Jairoson 

Bisanietonan: Zayron, Jaizyanne, Loui-zyon, Aryan, 
Shundaisy, Jayron, Jennylainne, Jermain, Nyxion, 
Ju-selienne, Jesmilliandra, Je-seliene, Jealy-ziene 

Subrina(o)nan: Sharine Diaz y MemoAkalan 

Richene Diaz 

Junine y Jerold Fingal-Croes 
JesurenneCroes y Ricky Wernet 
Subrinastima: JesurineCroes y RenoTromp 
LuwendricGeerman 
Sobresubrina: ShendaDijkhoff 

Tanta: SraVda. Maica de Freitas- Willems 

Primo y primanan. Bon amigonan: Manuel Da Silva, 

Michael Geerman, Alwin Boekhoudt, AudryCroes 

Tur amigonan y trahadornan: di inloophuis"Bo prome- 
paso", FMAA ,Fundacion Nos Paraiso, Outreach Ranch, 
Geneitha Carmichael, Mentor 
Demas famia: Geerman, Willems, Croes, Werle- 
manTromp, Arends, Dubero, Vrolijk, Lopez, Diaz, 
Dijkhoff, Fingal, Kelly, Boekhoudt, Flanegin, Wild, Kock, 
Wernet, Akalan, Arabashi. 

Ta anunciaacto di despedida y condolencia: 

Diaranson 11 september 2019, pa 2-4 pm na Aurora 
Funeral Home. 

Sigi pa acto di cremacion den seno familiar. 

Nos ta pidinosdisculpasi den nostristesanos por 
alubidaalgunfamia. Nos ta lamenta cu despues di 
entieronos no por ricibibishitadi condolencianacas. 
Enbes di flor of kranspor haci un bunitadonacionna 
Wilhelmina Kankerfonds. Lo tin un boxdisponibel. 


A$Sra 

'Zuk&uxC £ fénematóny 

Cu profundo tristesaperoconformecu boluntad di Dios: 
Nos ta anunciafayecimento di: 


Sra. Mercedes Fransica Kock 

Mihorconocicomo: "Marcela" 

* 16 januari1950 -t 5 september 2019 


Mama: tMaria Kock-Thiel 
Tata: tCatalino Kock 

Na nomber di su: 

Yiu: Errol Kock y DezeryWouters y famia 

Sunieta y nietonan 

suihanan 

Rumannan: 

Sra. Vda. Ceferina Arends - Kock y famia 
Sra. Vda. Victoria Koolman - Kocky famia 
Robert Kock y Martha v/d Linden y famia 
tManuel Kocky Filomena Loepstop y famia 
Eufracio Kock y Maria Lampe y famia 
Albertina Kocky yiu 

Sra. Vda.Crispina Maduro - Kock y famia 
Albertico Kock 
Angela Kocky yiu 

Lucia Wever- Kock y Edwin Wever y famia 

Laurenso Kock y Linda Tromp y famia 

Sobrina y subrinonan, prima y primonan y demasfamia. 

Ta invitaacto di entierocual lo tumalugarnaAurora 
Funeral Home dialuna 9 di september2019 di 2 pa 4 di 
atardi. Despues lo tin cremacion den seno familiar. 

Enbes di flor of krans un donacion lo ta altamenteapre- 
cia y lo tin un boxdisponibel. Disculpanos,si dennostris- 
tesanos por a lubidaalgunfamia of conocir. 

Despues di entieronos no loricibibishita di condolencia- 
nacas. 



The body is but an outer 
covering for the soul. 
The reality is the soul 
which never dies, but just 
changes form. 

So, we know that in some 
way, you will always be 
there around us. 

©Messages.365greetings.com 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos rlba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















